Antallet af indbrud er faldet på landsplan, og det giver også udslag i Nordjylland. Der er over 1200 færre anmeldelser end sidste år.

Færre nordjyder er kommet hjem til tomme huse i år i forhold til sidste år, og færre butikker har haft gæster om natten. Antallet af indbrud er faldet markant i 1. halvår af 2012 sammenlignet med 1. halvår af 2011. Anmeldertallet er faldet fra 4549 til 3288. Der er et fald på 1261. Der er dog ikke nødvendigvis fundet en gerningsmand til indbruddene. Antallet af sigtelser er faldet fra 599 i 1. halvår af 2011 til 517 i 1. halvår af 2012. Kriminaliteten er dog steget generelt i Nordjylland. I 1. halvår af 2011 var der anmeldt kriminalitet af alle slags 4288 gange, mens der i 2012 var 4362 anmeldelser i samme periode. Det oplyser kommunikationsrådgiver Carsten Andersen ved Rigspolitiet.